cyanic-selkie/wikianc huggingface dataset:
Sheepskin kraftverk
Sheepskin kraftverk er et varmekraftverk i Rock County, i delstaten Wisconsin i det østlige USA. Anlegget har en installert produksjonskapasitet på 40-50 MW fordelt på 1 turbin. Operatør er energiselskapet Wisconsin Power & Light Co.
Det stod ferdig utbygd i 1971. Brenselkilden er naturgass og fyringsolje.
Dvergrørdrum
Dvergrørdrum (vitenskapelig navn Ixobrychus minutus) eller dverghegre, er en hegrefugl som lever i sivskog.
Biologi
Europas minste hegrefugl. Lengde 33-38 cm (omtrent som en due). Vingespennet er 49-58 cm. Den har lange vadeføtter. Det er en slank fugl, med langt nebb og forholdsvis kort hals, som den «skjuler» når den flyr. Hannen og hunnen har ganske ulik fjærdrakt. Hannen er lys, med svart isse og rygg, og med svarte vingespisser. Hunnen er brun- og hvitspettete, med langsgående hvite striper, særlig synlige på undersiden. Hodet er smalt og grålig på sidene, med en mørk stripe på toppen.
Stemmen er et taktfast gjentatt «grook», eller også et «kekk-ek».
Fuglen lever et skjult liv i rørskogen.
Den lever av insekter, små fisk og amfibier som den finner i sivskogen.
Redet er en plattform i sivskogen, hvor den legger 4-8 egg i mai-juli. Redet er svært vanskelig å oppdage. Rugetiden er 16-19 dager, og ungene forlater redet etter 7-9 dager.
Inndeling
Inndelingen under følger HBW Alive og er i henhold til Martínez-Vilalta & Motis (2018). Norske navn på artene følger Norsk navnekomité for fugl og er i henhold til Syvertsen et al. (2008, 2017). Navn og beskrivelser i parentes er ikke offisielle, men kun foreløpige beskrivelser.
Fylkesvei 1342
Fylkesvei 1342 går mellom Eng og Østgård i Halden kommune.
Frem til 2019 hadde veien betegnelsen fylkesvei 926.
Shangdu
Shāngdū (mongolsk:, Šaŋdu siyan, Шанду шянь; tradisjonell kinesisk: 商都縣, forenklet kinesisk: 商都县, pinyin: Shāngdū xiàn) er et fylke i byprefekturet Ulanqab i Indre Mongolia i Folkerepublikken Kina. Det har et areal på 4.304 km² og hadde omkring 234 417 innbyggere i 2010.
Historie
Shāngdū er i diktningen også kjent under navnene Zanadu og Xanadu. Det var sommerhovedstaden for det mongolske Yuan-dynastiet (元朝, 1271–1368) i Kina. Det var Djengis Khans barnebarn Kublai-khan som tok byen i bruk for dette formål på 1200-tallet. Arkeologer har funnet og identifisert stedet i dette fylket, 275 km nord for Beijing, nordvest for Duolun.
Hovedstaden bestod av en ytre by og en indre by, Selve palasset antas å ha dekket et område omtrent halvparten så stort som Den forbudte by i Beijing.
Byen ble antagelig ødelagt av kineserne i 1359.
Når navneformen Xanadu brukes, dreier det seg som regel om en henspilling på diktningens legendeby som heller stedfestes til Himalaya eller Sør-Kinas fjellområder.
Carl Robert Ameln
Carl Robert Ameln (født 4. september 1919 i Stockholm, død 1. april 2016 samme sted) var en svensk seiler som deltok i de olympiske leker 1948 i London og 1952 i Helsingfors.
Ameln var også ombord på «Ali Baba II» under Sommer-OL 1952 i Helsingfors. De ble nummer fire i 6-metersklassen
Aasta Hansteens vei
Aasta Hansteens vei er navngitt etter maler og kvinnesakspioneren Aasta Hansteen (1824–1908), og har flere betydninger:
Aasta Hansteens vei
Josef Hilmar Jørgensen
Josef Hilmar Jørgensen (født 28. mai 1892 i Kristiania, død 2. november 1961) var en norsk orgelbygger som i 1939 overtok J. H. Jørgensens Orgelfabrik etter sin far og drev den videre.
Foreldrene hans var orgelbygger Jens Henrik Jørgensen (1864–1946) og Marie Helene født Guldbrandsen (1869–1911). Josef Hilmar Jørgensen ektet den 16. mai 1922 lærer Annette Wirstad (1894–1991), som var datter av kjøpmann Ole Olsen Wirstad (1846–1923) og kona Karen Hansen (f. 1855). Josef Hilmar Jørgensens datter, Anne Marie Jørgensen, ble gift med Kåre Willoch.
Josef Hilmar Jørgensen ble i 1951 tildelt kongens fortjenstmedalje i gull for sin fremragende innsats for norsk orgelkultur.
Piedad Córdoba
Piedad Esneda Córdoba Ruiz (født 25. januar 1955 i Condoto i Colombia), ofte kjent som Teodora de Bolívar eller Gaitán, er en colombiansk advokat og politiker i Colombias liberale parti. Hun er av afrikansk avstamning og har representert denne minoriteten i Colombia som del av Poder Ciudadano Siglo XXI-bevegelsen. Hun har stilt seg kritisk til president Álvaro Uribes politikk.
I løpet av 2007 var hun forhandler i forhandlinger mellom myndighetene og FARC-geriljaen.
I 2010 ble hun diskvalifisert fra å holde offentlig verv for en periode på 18 år, etter at Procuraduría General de la Nación anklaget henne for å samarbeide med geriljagruppen FARC.
NPK-gjødsel
NPK-gjødsel er et tresidig gjødsel som består av en blanding av hovedstoffene nitrogen (N), fosfor (P) og kalium (K). Hovedstoffene i NPK-gjødsel kan til sammen være opptil 36 % av blandingen. Sammensetningen av NPK følges gjerne med en tallkombinsjon som angir den prosentvise mengden av hovedstoffene. Eksempelvis består blandingen i mineralgjødslet «Fullgjødsel 21 – 4 – 10» av 21 % nitrogen, 4 % fosfor og 10 % kalium. Utover NPK tilsettes også svovel, bor og andre næringsstoffer i enkelte gjødselslag. Av flersidige gjødselstyper finnes også tosidige slag som PK-gjødsel og de mer sjedne NP- og NK-gjødsel.
Mullaittivu
Mullaittivu er en by, med havnested, på nordøstkysten av Sri Lanka som lå på en halvøy mellom havet og Nanthikandal-lagunen. Byen hadde utviklet seg fra en fiskerlandsby til et transittsted for den sjøgående trafikken mellom nord og sør i løpet av det tjuende århundret, og deretter ble den distrikthovedstaden i Mullaittivu-distriktet, med institusjoner for distriktsadministrasjonen.
De to slagene om byen
Under den etniske konflikten mellom singaleserne og tamilerne var den viktige havnebyen åsted for flere blodige sammenstøt mellom regjeringssoldatene og de tamilske opprørerne. I juli 1996 lanserte tamiltigrene et stort angrep på det militære leirkomplekset, som omfattet også den mindre byen, med tilsammen 4 000 tamiltigre under ledelse av Velupillai Prabhakaran. Det første slaget om Mullaittivu sluttet med at hele garnisonen på 1 407 soldater ble utryddet i en stor massakre. Den srilankiske hæren som hadde forsøkt å komme til unnsetning for garnisonen, måtte evakuerte området og dermed tok LTTE over militærbasen og byen.
Mullaittivu ble den viktigste basen for overføring av forsyninger og frakt som ammunisjon og våpen fra havet for tamiltigrene, som dermed hadde erobret et viktig havnested med de nødvendige fasiliteter for tyngre frakt. Sjøtigrene gjorde havnestedet med militærbasen til deres viktigste og største installasjon for sjømilitære formål under krigen. Nanthikandal-lagunen fungerte som et godt egnet øvelsesområde for sjøtigrene som deretter hadde en vesentlig del av deres infrastruktur, inkludert båtverft, innenfor rekkevidde. Strategisk sett er byen viktig fordi A-35-vegen går i nord fram til Paranthan, med A-9-vegen mellom Kandy i sør og Jaffna-halvøya i nord og A-34-vegen i sør til Oddusuddan og Mankulam.
Det var først i desember 2008 de srilankiske regjeringsstyrkene var kommet innenfor rekkevidde av byen, og etter en måned sluttet det andre slaget om Mullaittivu med seier for soldatene. Den 25. januar 2009, etter over tolv år, var regjeringssoldatene tilbake i byen og på militærbasen.
Câmara de Lobos (Madeira)
Câmara de Lobos er en av de elleve kommunene i den sjølstyrte portugisiske regionen Madeira. Det er også navnet på byen som er administrasjonssenter i kommunen.
Kommunen
Kommunen Câmara de Lobos ligger på sørsida av Madeiras høyfjell, vest for hovedstaden Funchal og øst for kommunen Ribeira Brava. Arealet er ca. 52 kvadratkilometer (altså omtrent på størrelse med Dyrøya i Troms). Folketallet var i 2011 34,721.
Som overalt på Madeira er høydeforskjellene store. Mest spektakulært er nok Cabo Girão, verdens nest høyeste havklippe – på 580 meter. Utenom kommunesenteret er nok den «bortgjømte» Nonnenes dal, Curral das Freiras mest kjent.
Byen
Byen Câmara de Lobos ligger ved kysten. Den er Madeiras nest største by i folketall (17,468 i 2011).
Byen er det viktigste senteret for fiske av den særegne espada-fisken, og det er et livlig fiskemarked på havna om morgenen.
Câmara de Lobos blei grunnlagt i 1420 av João Gonçalves (Zarco), en av oppdagerne av Madeira. Han brukte stedet som base, da han fungerte som en av øyas tre kapteiner.
Turistmessig omtales fortsatt besøk av Winston Churchill etter andre verdenskrig. Han valgte da Madeira som rekonvalesentsted etter både valgnederlag og et mindre slag. I Câmara fant han fine motiver for sin malehobby, og favorittstedet hans er markert med en plakett. Like ved er det er restaurant som er oppkalt etter ham.
Navnet
Câmara de Lobos betyr «ulvenes bolig». Ulvene er i denne sammenheng munkeseler, som på portugisisk heter sjøulver (lobos-marinhos) og som tidligere fantes i stort antall i området.
69 (sexstilling)
Sekstini, eller 69, er en gruppe samleiestillinger hvor to personer plasser seg selv i en posisjon slik at de kan utføre oralsex på hverandre samtidig. Dette innebærer at hver persons munn er nær den andres kjønnsorganer. Deltakerne blir dermed gjensidig invertert som tallene 6 og 9 i tallet 69, derav navnet. Denne stillingen kan involvere hvilken som helst kombinasjon av kjønn.
Emil Sjögren
Emil Sjögren (født 16. juni 1853 i Stockholm, død 1. mars 1918 i Knivsta, Sverige) var en svensk komponist og pianist.
Liv og virke
Sjögren studerte ved Musikkonservatoriet i Stockholm 1869–1874, og i årene 1879–1890 hos Friedrich Kiel ved Königlich Akademischen Hochschule für ausübende Tonkunst i Berlin. Senere arbeidet han som musikkpedagog ved Richard Anderssons musikkskole i Stockholm og som organist. Representant på Musikaliska Akademien fra 1892.
Sjögren er mest kjent for sine sanger, fem sonater for fiolin og klaver og tallrike klaverkomposisjoner.
Emil Sjögren-selskapet ble grunnlagt i 2003.
American Horror Story
American Horror Story er en amerikansk skrekk- og dramaserie produsert av Ryan Murphy og Brad Falchuk for det amerikanske TV-selskapet FX. Det er en antologi-serie hvor hver sesong fungerer som en separat miniserie med ulike rollefigurer, forskjellige omgivelser og nye handlinger som alle har en «begynnelse, midtdel og en slutt». Noen av situasjonene i TV-serien er løst basert på virkelige hendelser. American Horror Story hadde premiere på den amerikanske fjernsynskanalen FX 5. oktober 2011, og i Norge hadde den premiere på FOX Crime 10. november 2011.
Første sesong heter Murder House og foregår i Los Angeles i California i 2011. Den handler om en familie som flytter inn i et hjemsøkt hus. Andre sesong heter Asylum og foregår i Massachusetts i 1964. Den handler om pasientene og de ansatte ved sinnssykeasylet Briarcliff Mental Institution. Tredje sesong heter Coven og foregår i New Orleans i Louisiana i 2013. Den handler om en gruppe hekser som skal slå tilbake på de som gjør dem vondt. Fjerde sesong, Freak Show, foregår i Jupiter i Florida i 1952 og handler om sirkusartistene på et amerikansk freak show. Femte sesong heter Hotel og foregår i Los Angeles i California i 2015. Den handler om gjestene og de ansatte på et overnaturlig hotell. Sjette sesong, Roanoke, utspiller seg som et dokudrama under tittelen My Roanoke Nightmare. Syvende sesong, Cult, handler om et LHBTQ+ ektepar som sliter med familien og forholdet sitt mens en kult begynner å terrorisere byen de bor i etter Donald Trumps seier. Åttende sesong, Apocalypse, er en sesong hvor karakterene fra Murder House og Coven krysser stier etter at selve apokalypsen ( skapt av Michael Langdon ) skjer i American Horror Story universet. Niende sesong heter 1984 og handler om en gruppe tennåringer som får seg jobb på en sommerleir i 1984 med en seriemorder som tar livet av alle i sommerleiren, en etter en. Tiende sesong heter Double Feature som har to deler, den første med fokys på en familie som flytter til Provincetown, Massachusetts, hvor de merkelige innbyggerne begynner å påvirke livene deres. I den andre delen finner en gruppe studenter på campingtur seg involvert i en skremmende og dødelig konspirasjon som har forberedt seg i flere tiår.
I januar 2020 fornyet FX serien for ytterligere tre sesonger.
American Horror Story har fått god kritikk, spesielt for skuespillernes arbeid. Jessica Lange har vunnet to Primetime Emmy Awards, en Golden Globe og en Screen Actors Guild Award for rolleskildringen sin. Kathy Bates vant en Emmy-pris for rolletolkningen sin i Coven, og Lady Gaga vant en Golden Globe for innsatsen i Hotel.
Handling
Den første sesongen handler om familien Harmon: ekteparet Ben (Dylan McDermott) og Vivien (Connie Britton), og datteren Violet (Taissa Farmiga). De flytter fra Boston til Los Angeles for å starte et nytt liv der. Vivien har nettopp mistet barnet sitt i spontanabort, og Ben har vært utro med en av studentene sine (Kate Mara). Familien bestemmer seg for å kjøpe et viktoriansk hus, men får høre av eiendomsmegleren at de forrige huseierne, Chad og Patrick (Zachary Quinto og Teddy Sears), begikk selvmord i huset. De bestemmer seg for å kjøpe det likevel, men oppdager snart at selvmordet bare er én av mange fæle hendelser i huset.
Familien blir kjent med naboen Constance (Jessica Lange) og datteren Addie (Jamie Brewer), som begge ser ut til å ha en tilknytning til huset. Den forrige huseieren Larry Harvey (Denis O'Hare) dukker også opp og advarer Ben om huset. De stifter også bekjentskap med tjenestepiken Moira (Frances Conroy og Alexandra Breckenridge). Hun er ung og forførende for menn, men gammel og skrøpelig for kvinner. Violet er deprimert og forelsker seg i en av farens klienter, tenåringsgutten Tate Langdon (Evan Peters). Hun vet imidlertid ikke at Tate er et spøkelse og Constances sønn.
Addie blir påkjørt, og Constance rekker ikke å skyve henne over på Harmons eiendom før hun dør. Hadde hun rukket det kunne hun blitt fanget der som et spøkelse. Hun oppnår likevel kontakt med henne takket være Billie Dean Howard (Sarah Paulson), som kan formidle kontakt med de avdødes ånder.
Violet får vite at Tate var gjerningsmannen bak en gammel skolemassaker. Hun tar sitt eget liv, men innser ikke det før noen uker senere når hun ikke klarer å dra fra huset. Vivien føder tvillingene, men én av dem er dødfødt. Vivien dør selv under fødselen. Det overlevende barnets far er Tate, og Constance oppfordrer Ben til å dra huset før han blir drept. Hayden dreper ham, og Constance stikker av med barnet. Politiet tror at Ben tok sitt eget liv på grunn av sorg, og at Violet tok barnet (ettersom liket hennes aldri ble funnet). Familien Harmon er blitt spøkelser og bestemmer seg for å skremme vekk fremtidige beboere før de også blir drept og fanget der.
Tre år frem i tid oppdrar Constance Viviens barn Michael. Han har nettopp myrdet barnepiken sin og viser de samme voldelige tendensene som sin far.
Handlingen i Asylum finner sted på mentalsykehuset Briarcliff i 1964. Vi følger pasienter, leger og nonner som opptar Briarcliff Mental Institution, grunnlagt for å behandle kriminelt sinnssyke. Alle på Briarcliff er rutinemessig utsatt for overnaturlige og vitenskapelige påvirkninger, inkludert demoniske besettelsen og utenomjordisk bortføring.
300 år har passert siden hekseprosessene i Salem, og American Horror Story: Coven følger heksene som rømte fra Salem til New Orleans på 1600-tallet. I New Orleans ligger nå Miss Robichaux’s Academy for Exceptional Young Ladies, styrt av supreme-heksen Fiona, som beskytter, og lærer unge hekser å mestre kreftene sine.
Heksene fra Salem står ovenfor mange trusler, blant annet en gammel feide med rivaliserende voodo-hekser fra New Orleans, som har vart i århundrer, samt andre farer som blir avdekket i løpet av serien.
Freak Show handler om en gjeng sirkusfreaks ledet av den tyske cabaretstjernen Elsa Mars. Sammen ankommer de den lille byen Jupiter i Florida i 1952 for å opptre. Det er en ordentlig broket forsamling som reiser med sirkuset – blant dem en skjeggete kvinne, siamesiske tvillinger, en råsterk mann og en kvinne med tre bryster. Også har vi denne morderiske og livsfarlige klovnen Twisty the Clown, som ikke er en del av sirkuset, men som sterkt misliker at de kommer på besøk.
Hotel foregår på hotellet Hotel Cortez i Downtown Los Angeles som nettopp har blitt kjøpt opp av motedesigneren Will Drake (Cheyenne Jackson). Det 90 år gamle hotellet er hjemsøkt av demoner og mystiske spøkelser, blant annet grunnleggeren James Patrick March (Evan Peters), rusmiddelavhengige Sally (Sarah Paulson) og den såkalte «avhengighetsdemonen». Den 111 år gamle vampyren Elizabeth (Lady Gaga), hennes elsker Donovan (Matt Bomer), Donovans mor og hotellets resepsjonist Iris (Kathy Bates), den transkjønnede bartenderen Liz Taylor (Denis O'Hare) og Elizabeths hevngjerrige elsker Ramona Royale (Angela Bassett) utgjør gjestene og de ansatte på hotellet.
I løpet av sesongen avsløres rollefigurenes bakgrunn. Elizabeth var gift med James March og tok abort i Los Angeles i 1926 (i det samme huset som Murder House foregår i). Ramona var en skuespiller i Hollywood som var sammen med Elizabeth før sistnevnte drepte Ramonas nye kjæreste på grunn av sjalusi. Liz het egentlig Nick Pryor og bodde i Topeka i Kansas frem til 1984 da hun fikk en makeover og ble omdøpt til Liz Taylor av Elizabeth. Sally ble dyttet ut av vinduet av Iris etter å ha gitt sønnen hennes heroin. James bygde hotellet sitt med hemmelige matheiser og korridorer for å kvitte seg med lik slik at han kunne myrde og torturere gjestene sine.
I nåtid leter detektiv John Lowe (Wes Bentley) etter en seriemorder som dreper personer i hotellet for å bryte de ti bud.
Roanoke foregår i 2016 i Nord-Carolina. Shelby Miller (Lily Rabe), ektefellen Matt (André Holland) og Matts søster Lee (Adina Porter) deltar i dokumentarserien My Roanoke Nightmare for å fortelle om en rekke overnaturlige hendelser som oppstod da Shelby og Matt flyttet fra Los Angeles til Nord-Carolina etter at Shelby spontanaborterte. Sarah Paulson spiller Shelby, Cuba Gooding jr. spiller Matt og Angela Bassett spiller Lee i en reenactment av historien.
Shelby blir angrepet av en mann med et grisehode, men blir reddet av Dr. Cunningham (Denis O'Hare), den forrige eieren av huset. Han forteller Shelby og Matt at Tomasyn er ansvarlig for alle drapene på huset, og at hun kun kan drepe under månesyklusen på seks dager i oktober. Cunningham blir drept, og Shelby og Matt møter på Cricket igjen. Cricket avslører at kvinnen i skogen, Scathach, er den sanne lederen av kolonien. Han forteller dem også at Tomasyn hadde drept følget sitt for et religiøst ritual. Matt blir stadig forhekset av Scathach og får vite mer om historien hennes og hvem hun er. Tomasyns mobb kommer til huset, og Matt og Shelby får tilbake Lees datter. De gjemmer seg i huset, men blir vitne til at Cricket blir dissekert levende.
I et tilbakeblikk blir det avslørt at Edward Philippe Mott (Evan Peters), den første eieren av huset, hadde en affære med en av sine mannlige tjenere. Under månesyklusen i oktober blir han drept av Tomasyn. Tilbake i nåtid blir Matt, Shelby og Lees datter reddet av Edward, men han forlater dem ute i skogen. Der tas de til fange av familien Polk, som har sverget sin troskap til Tomasyns mobb ved å holde folk ute fra kolonien deres. Mama Polk (Frances Conroy) slår Shelbys bein med en slegge og kjører dem tilbake til huset. Tomasyn skal til å ofre familien Miller da sønnen hennes Ambrose (Wes Bentley) dytter henne i ilden. Lee, som har blitt sluppet fri av politiet, redder Matt, Shelby og datteren sin. De flykter og overnatter på et billig motell.
Dokumentarserien My Roanoke Nightmare ble en stor suksess og trakk 23 millioner seere. Produksjonslederen Sidney (Cheyenne Jackson) foreslår å produsere en ny sesong som heter Return to Roanoke: Three Days in Hell, hvor skuespillerne og de faktiske personene kan samles i Roanoke-huset for tre dager under månesyklusen. Sidney håper han klarer å avsløre at det var Lee som drepte Mason. Shelby er usikker på å delta i den nye sesongen, men blir med for å gjenopprette forholdet med Matt. Audrey Tindall (Sarah Paulson) og Rory Monahan (Evan Peters), som spilte henholdsvis Shelby og Edward i dokumentarserien, er nygifte. Agnes Mary Winstead (Kathy Bates), som spilte The Butcher, får ikke være med på den nye sesongen fordi hun er alt for investert i rollefiguren sin.
Skuespillerne, Shelby, Matt og Lee drar tilbake til huset. Etter hvert skjer det en rekke uforklarlige hendelser. Det viser seg senere at den planlagte sesongen aldri ble sendt og at alle deltakerne døde, bortsett fra én. Rory er den første som dør; han blir drept av de to sykepleierne.
Cult handler om Ally Mayfair-Richards (Sarah Paulson) og kona hennes, Ivy (Alison Pill). De lever som et lykkelig par i en liten by i Michigan. Sammen har de en sønn og eier en restaurant ved navn, the Butchery. Men når Donald Trump vinner presidentvalget i 2016 blir Ally knust og begynner å få bortglemte fobier tilbake igjen. I motsetning til Ally sin reaksjon feirer Kai (Evan Peters) for seieren til Trump. Kai Anderson er leder for et kult som mener at de kan bli kvitt fryktene til dems tilhengere og gjøre dem sterkere og modigere. Etter presidentvalget begynner Ally å se psykologen sin igjen, Dr. Rudy Vincent (Cheyenne Jackson) for å få behandling av fobiene som hun har begynt å få tilbake. Hun og Ivy trenger hjelp av noen til å ta av seg barnet hennes så de ansetter Winter Anderson (Billie Lourd) som barnevakt for dem. Ally ser forferdelige ting som egentlig ikke er der, men en ting leder til en annen og det viser seg at synene faktisk ikke er syner, men virkelige hendelser.
Apocalypse (2018)
Sett i fremtiden skaper antikrist, Michael Langdon (Cody Fern), skaper apokalypse ved å sette i gang en atomkrig. De utvalgte overlevende etter kjølvannet, arvingen Coco St. Pierre Vanderbilt (Leslie Grossman), hennes personlige assistent Mallory (Billie Lourd), frisøren Mr. Malcolm Gallant (Evan Peters), hans bestemor Evie (Joan Collins), talkshow-verten Dinah Stevens (Adina Porter), Stevens sønn Andre (Jeffrey Bowyer-Chapman), unge voksne Timothy Campbell (Kyle Allen) og Emily (Ash Santos), blant andre, søker tilflukt i et tilfluktsrom kalt "Outpost 3", som blir bestyrt med hjernhånd av bestyrerrinne Wilhemina Venable (Sarah Paulson) og Miriam Mead (Kathy Bates) sammen med The Fist (Erika Ervin), en brutal og høy kvinnelig vakt. Tilbakeblikk til tre år tidligere avslører at "Outpost 3" var en trollmannsskole for alle gutter ledet av John Henry Moore (Cheyenne Jackson) som ubevisst huset antikrist, i håp om at han ville reise seg som den første mannlige "Supreme" noensinne. Hekserådet til Cordelia Goode (Paulson), Zoe Benson (Taissa Farmiga) og den gjenoppstandne Myrtle Snow (Frances Conroy) blir tilkalt og oppdager raskt hvor farlig Michael er for deres pakt når han står overfor hans tydelige krefter, når han gjenoppliver avdøde hekser Queenie (Gabourey Sidibe), Madison Montgomery (Emma Roberts) og Misty Day (Lily Rabe). Pakten, ved hjelp av trollmennene, forsøker å redde menneskeheten ved å oppdage den nye heksen Mallorys intense krefter, lære mer om Michaels mystiske opprinnelse, spesielt fra Michaels bestemor Constance Langdon (Jessica Lange), og hvordan man kan beseire ham for å forhindre apokalypsen.
1984 (2019)
Sesongen foregår i tittelåret 1984, og følger Brooke Thompson (Emma Roberts) når hun reiser til en avsidesliggende, nyåpnet sommerleir, kjent som Camp Redwood, for å jobbe som rådgiver etter et skremmende møte med seriemorderen Richard Ramirez (Zach Villa). De som reiser med Brooke inkluderer preppy Xavier Plympton (Cody Fern), atletisk Chet Clancy (Gus Kenworthy), omgjengelige Ray Powell (DeRon Horton) og spunky Montana Duke (Billie Lourd). Når de ankommer leiren, møter de eieren, den dypt religiøse Margaret Booth (Leslie Grossman), som en gang var en camper der, og som har sin egen erfaring med å overleve en morder. Andre campere i Camp Redwood inkluderer sykepleieren Rita (Angelica Ross), aktivitetsdirektør Trevor Kirchner (Matthew Morrison) og leirkokken Bertie (Tara Karsian). Ikke lenge etter at rådgiverne har kommet seg til rette i sin første uke, kommer det nyheter om at den gale morderen Benjamin Richter (John Carroll Lynch), også kjent som Mr. Jingles, har rømt et lokalt sinnssykeasyl og antas å være på vei til leiren, hvor han har en voldelig historie. Men etter hvert som sesongen skrider frem, avsløres flere hemmeligheter om rådgiverne, samt tilbakeblikk som beskriver leirens historie, inkludert Richters voldelige mor Lavinia (Lily Rabe).
Double Feature (2021)
I del 1, med tittelen Red Tide, flytter den slitende forfatteren Harry Gardner (Finn Wittrock), hans gravide kone Doris (Lily Rabe), og deres datter Alma (Ryan Kiera Armstrong) til Provincetown, en isolert strandby i Massachusetts, for vinteren slik at Harry får jobbe i fred uten forstyrrelser. Når de er kommet seg til rette, begynner byens sanne innbyggere å gjøre seg kjent. Harry lider av skrive sperre og går senere til en bar som heter Muse en kveld, hvor han møter musikkforfatteren og sangeren Austin Sommers (Evan Peters) og den erotiske romanforfatteren Sarah Cunningham, kjent under pseudonymet Belle Noir (Frances Conroy), som hjelper ham med problemet hans. En mystisk svart pille blir presentert for Harry av Austin som hevder at den vil hjelpe de med kreativitet og talent til å bli stadig mer avanserte med arbeidet sitt, men pillen krever også en pris i form av grufulle bivirkninger. Rare skapninger referert til som "bleke mennesker" terroriserer byen. Gjennom sesongen ser man mange urovekkende hendelser, sammen med forskjellige karakterer. De inkluderer den uhygieniske Mickey (Macaulay Culkin), Harrys strenge agent Ursula (Leslie Grossman), tatovør og kroppsmodifikator Lark Feldman (Billie Lourd), en eksentrisk hjemløs kvinne kalt Tuberculosis Karen (Sarah Paulson), nysgjerrig nybegynner politimester Burleson (Adina Porter), en mystisk kvinne kalt kjemikeren (Angelica Ross), og interiørdesigneren Holden Vaughn (Denis O'Hare).
I del 2, med tittelen Death Valley, blir fire studenter som er på campingtur revet med i en grufull og dødelig konspirasjon som har vært flere tiår underveis.
Fremtidige sesonger
Den 5. desember 2018 sa Murphy at heksene fra Coven og Apocalypse vil komme tilbake i en fremtidig sesong. 9. januar 2020 ble serien fornyet gjennom sesong 13.
Natthegre
Natthegre (Nycticorax nycticorax) er en mellomstor hegre som finnes i store deler av verden, med unntak av de kaldeste områdene og Australasia (I Australasia blir den erstattet av den nært beslektede nankinghegren (Nycticorax caledonicus). De har også blitt hybridisert i kontaktområdene). Det vitenskapelige navnet Nycticorax betyr ordrett «nattkråke» og viser til fuglens nattaktive levesett og dens kråkeaktige utseende og skrik.
Voksne individer er mellom 58 og 65 centimeter lange og veier fra 727 til 1,014 gram. De har røde øyne, et spisst sort nebb og korte gule føtter. Fjærdrakten preges av en sort krone med kappe, ellers er de hvite og grå. Hannfuglene er noe større enn hunnfuglene, men ellers er kjønnene svært like. Natthegren, med sitt korte nebb, hals og føtter skiller seg dermed tydelig fra sine nære slektninger "daghegrene". Hvileposituren er noe bøyd, men ved jakt strekker de ut halsen og ligner mer andre typiske vadefugler. Unge fugler har gråbrune fjær på hodet, ryggen og vingene med islett av lyse flekker. Undersiden er lysere med brune streker. De unge fuglene har oransje øyne og mattere gulgrønne føtter. Natthegrene er svært støyende i koloniene sine med kall som ofte blir transkribert med "quok" eller "woc".
Disse fuglene står stille i vannkanten og venter på å overfalle byttet sitt. De jakter i hovedsak om natten eller på morgenkvisten. Natthegren livnærer seg i hovedsak av småfisk, frosk, krepsdyr, små fugler og små pattedyr. Om dagen hviler den i busker eller trær.
Inndeling
Inndelingen under følger HBW Alive og er i henhold til Martínez-Vilalta & Motis (2018). Norske navn på artene følger Norsk navnekomité for fugl og er i henhold til Syvertsen et al. (2008, 2017). Navn og beskrivelser i parentes er ikke offisielle, men kun foreløpige beskrivelser.
Atomteori
Atomteori er innenfor kjemi og fysikk en teori om stoffets eller materiens vesen, og som hevder at materie består av atskilte enheter som kalles atomer i motsetningen til den foreldete oppfatningen at materie kunne bli delt i enhver vilkårlig minste enhet. Teorien begynte som et filosofisk konsept i antikkens Hellas med hovedsakelig Demokrit og samtidig og antagelig uavhengig i oldtidens India. Teorien utviklet seg og ble en del av vitenskapen på 1800-tallet med at kjemien kunne vise at materie faktisk oppførte seg som om det var gjort opp av partikler.
Ordet atom (fra oldtidens greske adjektiv atomos, «udelbar») ble benyttet for å beskrive den grunnleggende partikkel som utgjorde et kjemisk element ettersom kjemikerne på denne tiden mente at de disse var de grunnleggende partikler i materien (urstoffet). Se også Arkhe. Imidlertid ved århundreskiftet til 1900-tallet oppdaget fysikere ved ulike eksperimenter med elektromagnetisme og radioaktivitet det såkalte «udelbare atom» og som var egentlig et konglomerat (blandet masse) av ulike subatomiske partikler (hovedsakelig elektroner, protoner og nøytroner) som kunne eksistere adskilt fra hverandre. I bestemte ekstreme miljøer som nøytronstjerner, ekstreme temperaturer og trykk kan forhindre at atomer eksisterer i det hele tatt. Ettersom atomer ble beviselig oppdaget å ikke være delbare likevel har fysikerne opprettet begrepet elementære partikler for å beskrive udelelige partikler. Det feltet innenfor vitenskapen som studerer subatomiske partikler er partikkelfysikken, og det er innenfor dette feltet som fysikere håper å oppdage den sanne fundamentale materienes vesen.
Historie
Moderne atomteori ble utviklet rundt år 1800. John Dalton mente da at et grunnstoff er bygd opp av små partikler med samme størrelse, masse og kjemiske egenskaper. Det er den greske filosofen Demokrit som har blitt godskrevet ideen om at all materie består av små, udelelige partikler. Han kalte disse for atom.
Demokrit (400 f.kr)
Ca. 400 f.kr forestilte den greske filosofen Demokrit seg at alle stoffer er sammensatt av atomer. Denne tankemodellen ble vanligvis betraktet som urealistisk. Middelaldertenkere holdt seg med fire grunnelementer, vanligvis konkretisert som jord, luft, vann og ild. De forskjellige stoffene man kunne observere, var satt sammen av disse i forskjellige proporsjoner.
Thomson (1898)
Joseph John Thomsons teori gikk ut på at atomet var en liten rund kule med negative elektroner i kjernen, nesten som en bolle med rosiner og derfor ofte omtalt som rosinbollemodellen. Han mente at alle atomene var klemt sammen som klinkekuler.
Rutherford (1911)
Ernest Rutherford motbeviste Thomsons rosinbolleteori ved hjelp av gullfolieeksperimentet utført av hans nære medarbeidere Ernest Marsden og Hans Geiger i 1911.
De hadde en tynn gullfilm som de skjøt positive ladninger (Heliumkjerner) på. De fleste av disse gikk igjennom gullfilmen, kun noen få ble reflektert. Med dette konklderte Rutherford at det var store tomrom mellom atomene. De atomene som kom gjennom ble som oftest avbøyd, dette var fordi like ladninger frastøter hverandre, og atomkjernen er positivt ladd og det var også heliumkjernene. De få heliumkjernene som ble reflektert ble det fordi de traff rett på kjernen i atomene og ble derfor helt avstøtt.
Bohrs atommodell (1913)
I dag vet vi at en atomkjerne består av protoner og nøytroner. Et atom inneholder derfor de tre elementærpartiklene:
Her er massen angitt i enheter av atommasseenheten 1u = 1,661 · 10-27kg og ladningene uttrykt ved elementærladningen e.
Isotoper
Et grunnstoff er karakterisert ved et atomnummer som er antall protoner i kjernen og angitt ved bokstaven Z. Dette er også lik antall elektroner det har i sin nøytrale tilstand og angir derfor dets kjemiske egenskaper. Samme grunnstoff kan ha forskjellige antall N nøytroner i kjernen og gir derfor opphav til forskjellige isotoper av det samme grunnstoffet. Forskjellige isotoper vil ha samme kjemiske egenskaper, men noe forskjellig masse gitt ved massetallet. Dette tallet angir derfor antall nukleoner i kjernen.
Et atom av grunnstoffet X betegnes vanligvis som
av A = 35 nukleoner hvorav Z = 17 er protoner.
Et annet eksempel utgjør de tre isotopene til hydrogen:
Tritium er radioaktivt fori det er ustabilitet i kjernen, og for å bli stabilt sender det ut radioaktiv stråling.
Elektronskall
Elektronene i et grunnstoff inngår i forskjellige energinivåer som kan beregnes fra Schrödinger-ligningen. De tilsvarende løsningene av ligningen omtales som elektronkonfigurasjoner. Avhengig av kvantetallene kan de grupperes i det som kalles elektronskall som betegnes med bokstavene K, L, M,N og O. Elektronene i K-skallet er innerst med lavest energi, mens elektronene i O-skallet er ytterst og minst bundet til atomkjernen. Hvert skall er karakterisert ved et hovedkvantetall n slik at K-skallet har n = 1, L-skallet n = 2, etc.
Hvert slikt hovedskall er delt opp i forskjellige nivå som kalles underskall som igjen består av forskjellige orbitaler. Hver orbital er angitt ved et nytt, asimutalt kvantetall som kan anta verdiene. De har navn etter foreldede beskrivelser av linjene som opptrer ved spektroskopi. Derfor kalles for en s-orbital etter skarp,  for en p-orbital etter principal,  for d-orbital etter diffus. Deretter følger en f-orbital etter fundamental med  og en g-orbital.
Det magnetiske kvantetallet m for en orbital med gitte verdier av kvantetallene n og l, kan kun ha 2l + 1 forskjellige verdier. Samtidig kan spinn-kvantetallet kun ta to verdier tilsvarende opp eller ned. Pauli-prinsippet forlanger så at alle kvantetallene for et elektron må være forskjellige. Derfor vil orbitalen maksimalt inneholde 2(2l + 1) elektroner. En s-orbital kan maksimalt ha 2 elektroner, en p-orbital 6, en d-orbital 10 osv. Et skall med hovedkvantetall n har da i alt plass til 2n2 elektroner.
Dette gir da antall ledige plasser i de forskjellige skallene:
Når disse ledige plassene skal fylles med elektroner, gjelder tre regler:
På grunn av vekselvirkningen mellom elektronene, kan et d-nivå ligge mellom p- og s-nivået. Hvis man beregner disse energiene, ser man at for eksempel 3d ligger mellom 4p og 4s. Derfor etterfylles det 3. skallet etter at det 4. skallet har blitt fylt. Dette kan gi forskjellige grunnstoffer ganske like, kjemiske egenskaper da det er elektronene i det ytterste orbitalene som bestemmer disse.
I Bohrs atommodell forstilte man seg elektronbanene i atomet på samme måte som planetbanene rundt Solen. Men i den mer nøyaktige beskrivelsen som følger fra kvantemekanikken, er elektronene i stedet beskrevet ved bølgefunksjoner hvis absolutte kvadrat som angir sannsynligheten for at elektronene finnes på bestemte plasser. Derfor sier man ofte at denne kontinuerlige fordelingen av elektronsannsynligheten tilsvarer at de danner en mer eller mindre tett sky rundt atomkjernen. Hvor skyen er tett, er det stor sannsynlighet for å finne elektroner og tilsvarende liten sannsylighet der skyen er tynn.
Plassering i periodesystemet
For eksempel
har 35 elektroner. Massen er tilnærmet 80 u. Da elektronkonfigurasjonen er 1s2 2s2 2p6 3s2 3p6 4s2 3d104p5, inngår 4 skall og brom er derfor plassert på 4 vannrette rad. Det er også i hovedgruppe VII, fordi det har 7 elektroner i sitt valensskall n = 4.
Blokkinndelingen foregår etter hvilken orbital det siste elektronet går inn i de ulike hovedgruppene:
Atomer og andre partikler i bevegelse
En vitenskap som beskriver hvordan partikler gir opphav til det vi observerer i det daglige, som gass og væsker er Termodynamikk. Bevegelsen til store antall atom eller molekyl og vekselvirkninger de imellom, gir opphav til forskjellige aggregattilstander, der gass, væske og faststoff er to eksempler. Brownske bevegelser er en mulighet til å observere effekten av kollisjoner mellom de ellers usynlige partiklene som en væske består av.
Klassisk mekanikk gir en mulighet til å forstå kollisjoner mellom atomer i gass og væsker og utlede termodynamikkens lover fra disse. Imidlertid gir kvantemekanikk et mer korrekt bilde av prosessene på atom-nivå og er nødvendig for å forstå visse aggregattilstander som f.eks Bose-Einstein kondensat. Ved høye energier går partiklene så fort at Einsteins relativitetsteorien kommer til anvendelse. Kombinasjonen av kvantemekanikk og den spesielle relativitetsteori kalles kvantefeltteori. Denne omhandler kollisjoner mellom partikler der farten er så stor at den kinetiske energien kan omdannes til nye partikler, utfra den kjente ligningen E = mc2.
Alnwick
Alnwick er en liten markedsby nordøstlige delen av Northumberland i England. Alnwick er administrativt senter for distriktet Alnwick. Befolkningstallet var kun litt over 8 000 ved folketellingen i 2001, og hadde steget noe til 8 116 ved den tilsvarende folketellingen i 2011.
I henhold til magasinet Country Life (oktober 2002) er Alnwick «den mest billedskjønne markedsbyen i Northumberland, og det beste stedet å bo i Storbritannia.» Byen er lokalisert hovedsakelig på sørbredden av elven Aln, 51 km sør for Berwick-upon-Tweed og grensen til Skottland, 8 km i innlandet fra Nordsjøen ved Alnmouth, og 55 km nord for byen Newcastle upon Tyne.
Byen kan dateres tilbake til 600-tallet og i århundrenes løp har den blomstret som et senter for landbruket. Her er den normanniske festningen Alnwick Castle og hjemmet til den mektigste av nordlige adelsfamiliene i middelalderen, jarlene av Northumberland, og var et stoppested for skysstrafikken langs Great North Road mellom Edinburgh og London. I moderne tid er det moderne ruralt senter og pendlerby. Strukturen i byens sentrum har endret seg lite, og har beholdt mye av sin opprinnelige vesen, men byen som helhet har i de siste årene hatt en del vekst med flere boligutbygging som dekker det som tidligere var åkermark for landbruket. Det har også kommet en ny fabrikk, urban utvikling med handelssteder langs veiene sør for byen.
Historie
Byens historie er historien om festningen og dens herskere, fra tiden med normanneren Gilbert Tyson, også varierende skrevet som Tison, Tisson, og De Tesson, som var en av Vilhelm I av Englands fanebærere, og som fikk de nordlige eiendommene skjenket. Etter at eiendommene ble holdt av familien De Vesci (modernisert som Vasey – et navn som finnes over hele sørøstlige Northumberland) for over to hundre år, ble de overtatt av Huset Percy i 1309.
Byen har flere steder som mines de utallige krigene mellom Huset Percy og skottene, kriger som mange medlemmer av Percy-familien tilbrakte store deler av livene sine i. Et kryss i nærheten av Broomhouse Hill på andre siden av elven fra festningen marker det stedet hvor kong Malcolm III av Skottland ble drept i 1093. Ved siden av den brede, skumle vegen kalt Rotten Row, som leder fra West Lodge til Railiffgate, marker minnetavle av stein det stedet hvor Vilhelm I av Skottland, også kalt Vilhelm Løven, ble ydmykende fanget i 1174 av Odinel de Umfraville og hans følgesvenner. Det er også mange andre steder av tilsvarende interesse.
Hulne Priory på utsiden av bymurene og innenfor Hulne Park, hertugens innmurete eiendom, var et kloster som ble grunnlagt på 1200-tallet av carmelittene. Det er sagt at stedet ble valgt på grunn av en vag likhet med fjellet Mount Carmel hvor ordenen opprinnelig ble grunnlagt. Betydelige ruiner er fortsatt synlige.
Vinteren 1433 ble store deler av byen brent av et skotsk herjingstokt.
Severdigheter
Byens mest betydningsfull bygning er slottet Alnwick Castle, hjemmet til familien Percy, hertugene av Northumberland, og hvor hage- og parkanlegget Alnwick Garden dominerer vestsiden av byen og ligger på oversiden av elven Aln. Slottet er et senter for en rekke kommersielle, utdannings- og turistbedrifter. Stedet huser kontoret for amerikanske studenter som studerer i Europa, er basen for boliger og god i Northumberland, hertugens kommersielle foretagender, og ikke minst er Alnwick Castle i seg selv en turistattraksjon. Slottet er åpent fra april til september mens hagen er åpen året rundt. Alnwick Castle er det andre største bebodde slottet i England etter Windsor Castle. Benjamin Disraeli beskrev Alnwick som «Montacute» i hans roman Tancred.
Festningen er populær hos de som lager film. Harry Potter; Sorte Orm; Robin Hood – tyvenes prins er blant de engelske og internasjonale filmer som har blitt filmet her.
Byens senter er dens handelsplass med dens gamle markedskryss, men i våre dager er det relativt moderne Northumberland Hall benyttet som et møtested. Rundt markedsplassen er ligger de viktigste handelsgatene; Narrowgate, Fenkle Street, og Bondgate Within. Den sistnevnte er en vid, romslig gate dekket av attraktive kommersielle bygninger.
I middelalderen var Alnwick en befestet by, og en mur står igjen – Hotspur Tower, en oldsgate, som skiller Bondgate Within fra Bondgate Without, og begrenser bilisme til et enkelt vegfelt som må kjøres skiftvis i begge retninger. Pottergate Tower, på den andre siden av byen, står også ved en oldtidsgate, men tårnet selv ble gjenoppbygd på 1700-tallet. Dets dekorative tårn ble ødelagt av en storm i 1812. På utsiden av murene ligger en altfor prangende jernbanestasjon for en by av Alnwicks størrelse, men bygget grunnet byens hyppige besøk av kongelige gjester som besøkte hertugen og Alnwick Castle.
Amandine Leynaud
Amandine Suzanne Monique Leynaud (født 2. mai 1986 i Aubenas) er en fransk profesjonell håndballmålvakt, som spiller for det franske håndballandslaget og for den ungarske klubben.
Alnwick
Severdigheter
Byen har et levende teater, et flerkulturelt kunstsenter som oppfører et hektisk program for teater, dans, musikk, kino og kunstutstillinger. Byens lokalavis heter Northumberland Gazette.
Amandine Leynaud
Klubb
Leynaud spilte flere sesonger for den franske klubben før hun i 2012 signerte for den rumenske storklubben. Der ble hun kun i én sesong før Leynaud flyttet til Makedonia og signerte for. Hun spilte fem sesonger for Vardar, og nådde semifinalen i Mesterligaen med klubben i alle sesongene. I 2017 og 2018 tapte hun to mesterligafinaler med Vardar, begge mot, og etter 2017/18-sesongen ble hun fristilt fra sin kontrakt og flyttet til ungarske Győr.
Alnwick
Severdigheter
I 2003 ble idretts og underholdningssenteret Willowburn Sports and Leisure Centre åpnet i utkanten på sydsiden av byen og hvor det er fotball, cricket, rugby, bergklatring, vannsport, sykling og hesteriding. 30 minutters biltur fra byen finnes det også golfanlegg.
Amandine Leynaud
Landslag
Leynaud har spilt fem verdensmesterskap mellom 2007 og 2017 og fire europamesterskap mellom 2010 og 2018 for det franske landslaget.
Hun tok sølv under Sommer-OL 2016, ble verdensmester i 2017 og europamester i 2018. Under EM 2018 ble hun også utnevnt til turneringens beste keeper.
Praiano
Praiano er en by og en kommune langs Amalfikysten i Italia, mellom byene Amalfi og Positano.
En av stedets attraksjoner er Grotta di Smeraldo, med sin spesielle grønne lysbrytning i dammen inne i grotta.
Troféjakt
Troféjakt kan hevdes å være jakt på ville dyr, som det (tidligere og i visse kretser fortsatt) gir høy status å ha felt, men der felt vilt ikke primært er matauk eller ment å skape økonomisk profitt for jegeren. Grunnen til at denne jaktformen kalles troféjakt ligger i at hodet på viltet som regel ble kuttet av og utstoppet, som et bevis.
Beskrivelse
Jakt på større ville dyr, som elefanter, neshorn, bjørner og store kattedyr er spesielt attraktive som troféer, men også jakt på ulv, gnu, elg og vannbøffel ble rangert svært høyt. I deler av verden er også arter som tiur rangert høyt til tross for at den i Norge og Sverige er svært vanlig. Jakten ses på som en tvekamp mellom jegeren og byttet, og troféet er det endelige beviset på at jegeren fullførte.
Troféjakt er fortsatt vanlig og lovlig mange steder. I Zimbabwe er anslagsvis prisen (2004) for å nedlegge en leopard US$ 3 250 og ei hannløve US$ 5 500. I tillegg kommer en dagpris på ca. US$ 500-1 000. Om dyret står på CITES liste over arter med handelsrestriksjoner må man gjerne betale ekstra.
Det er også vanlig for sportsfiskere å gjøre troféer av en spesielle fangster, for eksempel en spesielt stor ørret, laks eller gjedde som er fanget på fiskestang.
Internasjonalt er det relativt få arter det jaktes på, og selv om det er en allmenn oppfatning at disse artene er spesielt truet så medfører dette i mange tilfeller kun en begrenset grad av riktighet.
Troféjakt i Norge
De første troféjegerne dro til Svalbard allerede tidlig på 1800-tallet. Bare i 1907 ble det drept 888 isbjørn av fangstmenn og rike jaktturister. Eksempelvis leide en engelske lord en båt i Hammerfest i 1856 for å dra på troféjakt på Svalbard. I 1881 gikk den første cruiseturen til Svalbard. Først på 1970-tallet opphørte denne troféjakten.
Troféjakt i Norge er uvanlig, selv om det foregår utstrakt jakt på lovlig vilt som elg, hjort og villrein av mennesker som primært jakter for sportens skyld. Allikevel kan jakt på alfaindivider, altså store okser med store fjølgevir kalles troféjakt. Når de store alfadyra ikke får pare seg, får de mindre oksene muligheten til å spre genene sine. Det fører til elgstammen degenereres og blir fysisk mindre. Troféer av freda arter som kongeørn og havørn krever lisens for fremstilling, transport og oppbevaring. Det kan imidlertid hende at noen lager troféer av spesielle fiskefangster.
Tilrettelagt jakt
Tilrettelagt jakt er også utbredt i Norge, blant annet på stokkender. Flere kommersielle aktører har søkt om å få importere ender til formålet. En av dem, Løvenskiold-Fossum Skog, som er eid av Leopold Axel Løvenskiold, søkte i 2017 Miljødirektoratet om å få importere 10 000 stokkender til formålet. To andre, Eidsvoll Verk og Astrup Fearnley, søkte om å få importere 600 ender hver.
I Norge har Miljødirektoratet bedt Vitenskapskomiteen for mattrygghet (VKM) om å lage en risikovurdering av mulige skadevirkninger på norsk natur ved import og utsetting av ender. Norsk Ornitologisk Forening protesterte i 2016 mot importen (til Klima- og miljødepartementet), men klagen ble avvist med begrunnelsen «andre samfunnshensyn», nærmere presisert til «potensialet for naturbasert verdiskaping». Løvenskiold-Fossum Skog fikk tillatelse til å importere 8 000 ender i 2017, før VKM kom med sin risikovurdering. Risikovurderingen til VKM ble publisert den 15. juni 2017 og konkluderer slik:
Andre betydninger av troféjakt
I våre dager brukes også begrepet troféjakt i en bredere sammenheng, for eksempel om folk som søker heder og ære på sportsarenaer, gjennom økonomiske bragder, eller gjennom å nedkjempe andres meninger i en debatt og lignende.